Lukšić: Reforme se moraju nastaviti
Premijer je u intervjuu za GA kazao da je zvaničnicima u SAD prenio da usvajanjem izvještaja EK nisu trajno riješeni svi izazovi
Uz podršku evroatlantskim aspiracijama Crne Gore i pohvalu posignutom napretku, potpredsjednik Džozef Bajden je, kako je saopšteno iz Bijele kuće, istakao da SAD žele da vide nastavak političkih i ekonomskih reformi koje će obezbediti dobru upravu i vladavinu zakona, što će zemlju približiti ostvarenju cilja - prosperitetnoj i demokratskoj evropskoj državi. Državna sekretarka Hilari Klinton naglasila je da je Vašington veoma zadovoljan zbog napretka koji Crna Gora postiže u pogledu niza pitanja. Crnogorski premijer, u intervjuu za Glas Amerike, kaže da je visokim američkim zvaničnicima prenio da usvajanjem izvještaja o napretku Evropske komisije nisu trajno riješeni izazovi s kojima se Crna Gora suočava. Na pitanje da li dužnička kriza u eurozoni može da uspori integraciju Crne Gore i ostatka Balkana, Lukšić je odgovorio: O aktuelnoj finansijskoj krizi i njenom uticaju na region premijer Lukšić razgovarao je sa predsjednikom Svjetske banke Robertom Zelikom i izvršnom direktorkom Međunarodnog monetarnog fonda Kristin Lagard. ”, kazala je Lagard nakon susreta. Očigledno je, ističe Lukšić, da je Crna Gora unaprijedila reputaciju u međunarodnim finansijskim institucijama i da može da računa na različite vidove saradnje. Komentarišući talas štrajkova zaposlenih u Crnoj Gori, predsjednik crnogorske vlade naglašava da ne očekuje izbijanje socijalnog bunta. Crnogorski premijer, koji je danas održao predavanje u Atlantskom savjetu, posjetu Sjedinjenim Državama završava susretima sa zakonodavcima na Kapitol Hilu.